Gjaldfrjáls afnot bókasafna í Fjarðabyggð Vakin er athygli á því að frá og með 1. janúar 2020 greiða íbúar Fjarðabyggðar , sem eru handhafar Fjarðakortsins , ekki árgjald að bókasöfnum Fjarðabyggðar . Athugið að til að nýta sér gjaldfrjáls afnot er nauðsynlegt að viðkomandi hafi Fjarðakort , og nauðsynlegt er þau séu gefin eru út á nöfn handhafa . Allar nánari upplýsingar um Fjarðakortið og hvernig sótt er um það má finna hér en einnig má nálgast upplýsingar á bæjarskrifstofum Fjarðabyggðar á Reyðarfirði og í síma 470 9000 . Bókasöfnin í Fjarðabyggð eru sex . Þau eru Bókasafnið í Breiðdal , Bókasafnið á Stöðvarfirði , Bókasafnið á Fáskrúðsfirði , Bókasafnið á Reyðarfirði , Bókasafnið á Eskifirði og Bókasafnið i Neskaupstað eru öll staðsett í grunnskólum á hverjum stað . Öll bókasöfn Fjarðabyggðar eru samsteypusöfn sem eru virk jafnt fyrir skóla sem almenning . Söfnin búa yfir góðum safnkosti og boðið er upp á fjölbreytta þjónustu fyrir börn , unglinga og fullorðna , fyrirtæki og stofnanir . Helstu þjónustuþættir eru útlán gagna ( s.s. á skáldsögum , fræðibókum , hljóðbókum , tímaritum , myndböndum og myndasögum ) og upplýsingaþjónusta .